NORAKSTS

|  |  |
| --- | --- |
| 22.12.2022. | Nr.18/37 |

**STARPGABALA STATUSA NOTEIKŠANA ZEMES VIENĪBĀM**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Miezītes ceļā 10A ar aptuveno platību 124 m2 (kadastra apzīmējums 0900 009 0405) un Pētera ielā 22B ar aptuveno platību 96 m2 (kadastra apzīmējums 0900 001 0754), izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme”, minētās zemes vienības piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Jelgavas valstspilsētas pašvaldības Zemes lietu komisijas 2022. gada 6. decembra lēmumos Nr.11/2 “Zemes vienības Miezītes ceļā 10A, Jelgavā atbilstība starpgabala statusam” un Nr.11/3 “Zemes vienības Pētera ielā 22B, Jelgavā atbilstība starpgabala statusam” noteikts, ka minētās zemes vienības ir starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Ievērojot minēto, saskaņā ar likuma “Par pašvaldībām” 21.panta pirmās daļas 17.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu un pamatojoties uz Publiskas personas mantas atsavināšanas likuma 1.panta 11.apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Noteikt starpgabala statusu zemes vienībām:
   1. Miezītes ceļā 10A, Jelgavā, ar kadastra apzīmējumu 0900 009 0405;
   2. Pētera ielā 22B, Jelgavā, ar kadastra apzīmējumu 0900 001 0754.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt lēmuma pirmajā punktā minētos starpgabalus Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 22. decembrī